**MORKY PETRÁNEK s.r.o.**

**Partizánska 70/467, 039 01 Turčianske Teplcie**

**IČO 44 602 804**

SÚŤAŽNÉ PODKLADY NA VYPRACOVANIE PONUKY

názov :

Rozšírenie prevádzkových priestorov - Hospodársky dvor Čremošné - III. Etapa

Schvaľuje: Ing. Pavol Petránek, PhD.

konateľ

september 2017

**Pri obstarávaní postupuje v súlade s Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020.**

1. IDENTIFIKAČNÉ ÚDAJE :

Názov organizácie: MORKY PETRÁNEK s.r.o.

Sídlo organizácie: Partizánska 70/467, 039 01 Turčianske Teplcie

Štatutárny zástupca : Ing. Pavel Petránke, PhD., konateľ

IČO: 44 602 804

Kontaktná osoba: Ing. Milan Litva

Telefón: +421 904489628

E-mail: moriak@moriak.sk

1. PREDMET PONUKY :

Predmetom je realizácia stavebných prác podľa projektu, ktorý je **Prílohe č.1.** týchto súťažných podkladov na vypracovanie ponuky v rozsahu definovanom vo výkaze výmer (slepý výkaz výmer), ktorý je v **Prílohe č. 2.** týchto súťažných podkladov na vypracovanie ponuky na vypracovanie ponuky.

1. VŠEOBECNÉ PODMIENKY DODANIA PREDMETU PONUKY :

Miestom plnenia je Hospodársky dvor v obci Čremošné, s.č.: 135

Podrobné vymedzenie dodacích podmienok je v návrhu zmluvy, ktorý je Prílohe č. 3 týchto súťažných podkladov na vypracovanie ponuky.

1. ZÁSADNÁ PODMIENKA OPISU PREDMETU PONUKY :

Predmet v celom rozsahu je opísaný tak, aby bol presne a zrozumiteľne špecifikovaný. Ak je niekde v opise predmetu ponuky použitý názov výrobcu, výrobku, alebo ak niektorý z použitých parametrov, alebo rozpätie parametrov identifikuje konkrétny typ výrobku, alebo výrobok konkrétneho výrobcu, obstarávateľ umožní nahradiť takýto výrobok ekvivalentným výrobkom ekvivalentom technického riešenia pod podmienkou, že ekvivalentný výrobok, ekvivalentné riešenie bude spĺňať úžitkové a prevádzkové charakteristiky, ktoré sú nevyhnutné na zabezpečenie účelu, na ktorý predmet ponuky určený. Pri výrobkoch, príslušenstvách konkrétnej značky môže uchádzač predložiť aj ekvivalent inej značky, pričom výrobky musia spĺňať všetky úžitkové a prevádzkové parametre.

1. KOMPLEXNOSŤ DODÁVKY PREDMETU PONUKY:

Uchádzač predloží cenovú ponuku na celý predmet ponuky.

1. CENA ZA PREDMET PONUKY :

Cena za dodanie predmetu ponuky – je uchádzačom stanovená cena za dodávku celého predmetu ponuky v Euro bez DPH a to podľa špecifikácie uvedenej v týchto súťažných podkladoch na vypracovanie ponuky a jej prílohách. V prípade, že uchádzač nie je plátcom DPH je povinný túto skutočnosť uviesť vo svojej ponuke.

1. POKYNY NA ZOSTAVENIE PONUKY.

Uchádzač predloží ponuku, ktorá musí obsahovať :

1. identifikačné údaje uchádzača
2. návrh na plnenie kritéria na vyhodnotenie ponúk (vzor uvedený v Prílohe č.4. týchto súťažných podkladov na vypracovanie ponuky) a
3. návrh na dodanie predmetu ponuky a
4. nacenený výkazu výmer, (slepý výkaz výmer - je uvedený v Prílohe č. 2 týchto súťažných podkladov na vypracovanie ponuky) a
5. nacenený výkazu výmer, (slepý výkaz výmer - je uvedený v Prílohe č. 2 týchto súťažných podkladov na vypracovanie ponuky) na CD nosiči vo formáte Excel a
6. návrh zmluvy o dielo, ktorej návrh je uvedený v Prílohu č. 3. týchto súťažných podkladov na vypracovanie ponuky (uchádzač do nej doplní len požadované údaje) a
7. doklad, ktorý oprávňuje uskutočňovať stavebné práce a
8. čestné vyhlásenie, že uchádzač ani jeho štatutárny orgán, ani žiadny člen štatutárneho orgánu, ani žiadny člen dozornej rady, ani prokurista neboli právoplatne odsúdení za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe - vzor v **Prílohe č.5.** týchto súťažných podkladov na vypracovanie ponuky, a
9. čestné vyhlásenie, že neporušuje zákaz nelegálnej práce a nelegálneho zamestnávania podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov - vzor v **Prílohe č.6.** týchto súťažných podkladov na vypracovanie ponuky a
10. čestné vyhlásenie uchádzača, že nie je v konkurze, likvidácii, reštrukturalizácii a nie je voči nemu vedené exekučné konanie - vzor je uvedený v **Prílohu č. 7.** týchto Súťažných podkladov na vypracovanie ponuky a
11. referencie od jedného alebo niekoľkých  užívateľov stavieb, ktorým v predchádzajúcich 5 rokoch uchádzač uskutočnil stavebné práce obdobného charakteru ako predmet ponuky minimálne v objeme 191 000,00 Euro bez DPH. Za stavebné práce obdobného charakteru ako predmet ponuky bude považovať všetky pozemné stavby. Ako referencie budú akceptované s hodnotou minimálne 140 500,00 Euro bez DPH - (vzor uvedený v **Prílohe č. 8** týchto súťažných podkladov). Uchádzač môže predložiť aj referencie na práce, u ktorých sa uchádzač podieľal ako subdodávateľ. V takýchto prípadoch predkladá aj fotokópiu zmluvy, na základe ktorej bola príslušná investícia vzťahujúca sa k referenciám realizovaná. V prípade vystavených referencií od jedného užívateľa sa suma zákazky nevzťahuje na jednu investíciu. Obstarávateľ akceptuje fotokópiu referencií z údajov o hospodárskom subjekte vedených v informačných systémoch Úradu pre verejné obstarávanie podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov v registri – Evidencia referencií,
12. doklady v písm. h) , i) a j) je možné nahradiť čestným vyhlásením uchádzača, že je vedený v „Zozname hospodárskych subjektov“ vedeného Úradom pre verejné obstarávanie (ÚVO) a že skutočnosti dokladované v čase zápisu do tohto zoznamu sú platné v termíne prekladania ponuky - vzor je uvedená v . **Prílohu č. 9.** týchto Súťažných podkladov na vypracovanie ponuky.

**Uchádzač je povinný**

1. predložiť písomnú ponuku v tlačenej podobe, a to **2 originály** a požadované časti ponuky aj na CD nosiči (nacenený výkaz výmer, ...)
2. písomná (tlačená) forma ponuky musí byť potvrdená podpisom oprávneného zástupcu uchádzača, tzn. štatutárnym orgánom alebo inou oprávnenou osobou a musí byť potvrdená pečiatkou v prípade, ak je uchádzač povinný používať pečiatku,
3. doklady a dokumenty v ponuke uchádzača musia byť originály alebo úradne overené fotokópie,
4. ponuka musí mať uvedený dátum vyhotovenia (potvrdenie uchádzača musí byť taktiež na strane, kde sa uvádza sumárna cenová kalkulácia),
5. ponuka v inej mene ako EURO musí byť prepočítaná na EURO. Výšku ceny ponuky uchádzač prepočíta kurzom Národnej banky Slovenska (ďalej len „NBS“) platným v deň vypracovania ponuky a prepočet potvrdí svojim podpisom.
6. Doklady a dokumenty uchádzača musia byť v slovenskom/českom jazyku. Ak má uchádzač sídlo mimo územia Slovenskej republiky, doklady a dokumenty musia byť predložené v pôvodnom jazyku a súčasne musia byť úradne preložené do úradného slovenského jazyka okrem dokladov predložených v českom jazyku. Preklady dokladov musia byť úradne opatrené s okrúhlou pečiatkou, vyhotovené úradnými prekladateľmi.

**Ponuku vložte do neprehľadného obalu a na povrch uveďte "Ponuka" - "Neotvárať", s názvom „Rozšírenie prevádzkových priestorov - Hospodársky dvor Čremošné - III. Etapa“ a identifikačné údaje uchádzača a "MORKY PETRÁNEK s.r.o., Partizánska 70/467, 039 01 Turčianske Teplice".**

1. PREDKLADANIE PONÚKY

Ponuky je potrebné doručiť poštou alebo iným doručovateľom alebo osobne na adresu: **MORKY PETRÁNEK s.r.o., Partizánska 70/467, 039 01 Turčianske Teplice.**

Lehota na predkladanie ponúk je stanovená do: **10.10.2017 do 12:00 hod.**

V prípade, ak uchádzač predloží ponuku prostredníctvom pošty alebo iného doručovateľa, je rozhodujúci termín doručenia ponuky na adresu MORKY PETRÁNEK s.r.o., Partizánska 70/467, 039 01 Turčianske Teplice.

1. KRITÉRIUM HODNOTENIA PONÚK

Kritériom hodnotenia je najnižšia cena v Euro bez DPH za celý predmet ponuky, pričom v cene musia byť uvedené všetky položky, ktoré sú uvedené v **Prílohe č. 2** týchto súťažných podkladov na vypracovanie ponuky. Najvýhodnejšiou cenou je najnižšia cena v Euro bez DPH za celý predmet ponuky.

1. OTVÁRANIE PONÚK

Termín otvárania ponúk je dňa 10.10.2017 o 17:00 hod. v MORKY PETRÁNEK s.r.o., Partizánska 70/467, 039 01 Turčianske Teplice, pričom uchádzači, ktorí predložili ponuku sa môžu zúčastniť otvárania obálok v zmysle § 52 zákona 343/2015 o verejnom obstarávaní a o zmene a doplnení niektorých zákonov v znení neskorších predpisov.

1. VYHODNOTENIE PONÚK

Vyhodnotenie ponúk je neverejné v zmysle § 53 zákona 343/2015 o verejnom obstarávaní a o zmene a doplnení niektorých zákonov v znení neskorších predpisov, a uskutočňuje sa v MORKY PETRÁNEK s.r.o., Partizánska 70/467, 039 01 Turčianske Teplice.

1. VÍŤAZNÝ UCHÁDZAČ

Víťazný uchádzača je povinný predložiť do 5 pracovných dní od doručenia výzvy na predloženie dokladov (doručenie výzvy na komunikačnú adresu uvedenú v ponuke uchádzača)

1. výpis z registra trestov všetkých členov štatutárneho orgánu, členov dozornej rady prípadne prokuristu nie starší ako 3 mesiace,
2. výpis z registra trestov právnickej osoby nie starší ako 3 mesiace. Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z uvedených dokladov alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu (§ 32 odsek 4 zákona 343/2015 o verejnom obstarávaní a o zmene a doplnení niektorých zákonov v znení neskorších predpisov).

Doklady a dokumenty predložené uchádzačom musia byť originály alebo úradne overené fotokópie a nesmú byť staršie ako 3 mesiace pred ich doručením.

V prípade víťazného uchádzača obstarávateľ preverí jeho zapísanie do registra partnerov verejného sektora v registri partnerov verejného sektora na webovom sídle MS SR: <https://rpvs.gov.sk/rpvs> v súlade s podmienkami stanovenými v zákone č. 315/2016 Z.z.

1. OSOBITNÉ PODMIENKY

Obstarávateľ nesmie uzavrieť zmluvu, s uchádzačom, ktorý majú povinnosť zapisovať sa do registra partnerov verejného sektora podľa zákona č. 315/2016 Z.z. a nie sú zapísaní v registri partnerov verejného sektora.

V prípade, že víťazný uchádzač neposkytne súčinnosť v rámci uzatvárania zmluvy alebo odstúpi od uzavretej zmluvy alebo dôjde k ukončeniu zmluvy medzi obstarávateľom a uchádzačom iným spôsobom (napr. písomnou dohodou), obstarávateľ môže uzatvoriť zmluvu s uchádzačom druhým v poradí.

Obstarávateľ je povinný uzatvoriť zmluvu v súlade so súťažnými podkladmi na vypracovanie ponuky, hodnotiacimi kritériami a s ponukou úspešného uchádzača. Pri uzatváraní zmluvy obstarávateľ zapracuje všetko to, čo bolo predmetom ponuky.

v Turčianske Teplice 11.09.2017 Ing. Pavel Petránek

konateľ

**Prílohy :**

Príloha č. 1. - Projektová dokumentácia

Príloha č. 2. - Výkaz výmer (slepý výkaz výmer)

Príloha č. 3. - Návrh Zmluvy o dielo

Príloha č. 4. - Návrh na plnenie kritéria na vyhodnotenie ponúk

Príloha č. 5. - Vzor - čestné prehlásenie

Príloha č. 6. - Vzor - čestné prehlásenie

Príloha č. 7. - Vzor - čestné prehlásenie

Príloha č. 8. - Vzor - referencia užívateľa stavby

Príloha č. 9. - Vzor - čestné prehlásenie