zmluvA o Dielo

uzatvorená podľa § 536 a nasl. zákona č. 513/1991 Z. z. Obchodného zákonníka

v znení neskorších predpisov (ďalej len „zmluva“ alebo „ZoD“) na zhotovenie stavby:

**Rozšírenie prevádzkových priestorov - Hospodársky dvor Čremošné - III. Etapa**

Objednávateľ:

Obchodné meno: MORKY PETRÁNEK s.r.o.

Sídlo: Partizánska 70/467, 026 01 Turčianske Teplice

Zastúpený: Ing. Pavol Petránek, PhD., konateľ

IČO: 44 602 804

DIČ: 2022750554

IČ DPH: Sk2022750554

Bankové spojenie: VUB a.s.

Číslo účtu: SK3302000000002559509253

Tel: +421 904489628

E-mail: moriak@moriak.sk

(ďalej len „Objednávateľ“)

Zhotoviteľ:

Obchodné meno:

Sídlo:

Zastúpený:

IČO:

IČ DPH:

Obchodný register:

Bankové spojenie:

Číslo účtu:

Tel:

Fax:

E-mail:

(ďalej len „**Zhotoviteľ**”)

**Článok** **I.**

**Preambula**

1. Táto zmluva je podkladom pre realizáciu Diela s názvom: "Rozšírenie prevádzkových priestorov - Hospodársky dvor Čremošné - III. Etapa"

**Článok II.**

**Predmet zmluvy**

1. Zhotoviteľ sa zaväzuje zhotoviť Dielo: Rozšírenie prevádzkových priestorov - Hospodársky dvor Čremošné - III. Etapa***“***, v súlade s ustanoveniami tejto zmluvy a požiadavkami Objednávateľa.
2. Zhotoviteľ sa zaväzuje vyhotoviť a dokončiť Dielo a to na svoje náklady a nebezpečenstvo v súlade s touto Zmluvou a odstrániť na Diele akékoľvek vady, ktoré sa vyskytnú počas realizácie Diela a v priebehu záručnej doby. Po dokončení musí Dielo spĺňať účel, pre ktorý je Dielo určené tak, ako je to špecifikované v Zmluve.
3. Zhotoviteľ sa zaväzuje zhotoviť Dielo v súlade s projektovou dokumentáciou, ktorá tvorí prílohu tejto zmluvy.
4. Predmet Diela zahŕňa zhotovenie Diela, vrátane vykonania všetkých prevádzkových a komplexných skúšok a odovzdania príslušných dokladov a dokumentácie k stavbe.
5. Objednávateľ sa zaväzuje, že riadne dokončené Dielo bez vád a nedorobkov prevezme, zaplatí za jeho zhotovenie dohodnutú cenu uvedenú v článku IV. podľa platobných podmienok upravených v článku V. tejto zmluvy.
6. Zhotoviteľ sa zaväzuje zhotoviť Dielo podľa tejto zmluvy, v súlade so všeobecne záväznými právnymi predpismi Slovenskej republiky, platnými technickými normami a predpismi Európskej únie a Slovenskej republiky tak, aby slúžilo k určenému účelu.

**Článok III.**

**Lehoty plnenia**

1. Lehota na vykonanie Diela a jeho riadne odovzdanie Objednávateľovi (ďalej len „lehota realizácie") uplynie 1100-tym kalendárnym dňom od nadobudnutia účinnosti tejto zmluvy.
2. Zhotoviteľ sa zaväzuje prevziať Stavenisko do 14 kalendárnych dní odo dňa nadobudnutia účinnosti tejto zmluvy.
3. Zhotoviteľ sa zaväzuje zahájiť práce do 7 kalendárnych dní odo dňa prevzatia Staveniska.

**Článok IV.**

**Cena Diela**

1. Zmluvná cena Diela je stanovená dohodou zmluvných strán podľa zákona č. 18/1996 Z. z. o cenách v znení neskorších predpisov a vyhlášky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov nasledovne:

Zmluvná cena Diela bez DPH .........................................................EUR

(slovom .............................................)

Zmluvná cena za objekt SO 03 Chovná hala bez DPH .............................................. EUR

Zmluvná cena za objekt SO 07.01 Žumpa Ž3 bez DPH ............................................. EUR

1. Zmluvná cena Diela je zaokrúhlená na dve desatinné miesta a je stanovená na základe oceneného výkazu výmer, ktorý tvorí prílohu tejto zmluvy a je tvorený oceneným výkazom (ďalej aj ako „rozpočet“), projektovej dokumentácie. Ceny a sadzby uvedené v ocenenom výkaze výmer úplne zahŕňajú cenu prác popísaných v jednotlivých položkách v nadväznosti na technické špecifikácie, vrátane všetkých nákladov a výdavkov, ktoré sa vyžadujú a môžu súvisieť s úplnou realizáciou popísaného Diela, vrátane Dočasných Diel, spotrebovaných energií, materiálu, dodávky, montáže, všetkých skúšok, dočasných prác.
2. Zmluvná cena Diela je stanovená v zmysle zákona ako maximálna a pevná, t.j. cena, ktorú nie je možné prekročiť, ani z dôvodu zmeny cien vstupných materiálov, palív, energií a pod., pričom zahŕňa odplatu za splnenie všetkých zmluvných záväzkov Zhotoviteľa vyplývajúcich zo zmluvy ako aj náhradu akýchkoľvek nákladov alebo výdavkov Zhotoviteľa vynaložených na riadne vykonanie a odovzdanie Diela Objednávateľovi spĺňajúceho stanovený účel v rozsahu podľa zmluvy.
3. K zmene zmluvnej ceny Diela môže dôjsť:

4.1 v prípade menšieho množstva vykonaných prác,

4.2 pri zmene zákonnej sadzby DPH.

1. Zhotoviteľ je povinný predložiť Objednávateľovi elektronickú verziu (vo formáte MS Excel) podrobného rozpočtu ku podpisu zmluvy.
2. Zhotoviteľ je rovnako povinný predkladať v elektronickej verzii (formát MS Excel) každú zmenu tohto podrobného rozpočtu, ku ktorej dôjde počas realizácie predmetu zmluvy. Rozpočet musí byť vypracovaný na najnižšiu možnú úroveň položiek, t.j. na úroveň zodpovedajúcu položkám výkazu výmer.
3. V prípade zmeny zmluvnej ceny z dôvodu podľa bodu 5.2 tejto zmluvy, je Zhotoviteľ povinný predložiť Objednávateľovi návrh dodatku k tejto zmluve s rekapituláciou zmluvnej ceny podľa jednotlivých sadzieb DPH.

**Článok VI.**

**Platobné podmienky**

1. Zhotoviteľ má právo fakturovať vykonané práce po ukončení jednotlivých stavebných objektov a/alebo prevádzkových súborov, a to prostredníctvom “čiastkových faktúr” a “konečnej faktúry”, ktoré musia mať zákonom požadované náležitosti a tieto budú vystavené v súlade s cenami uvedenými vo výkaze výmer, na základe odsúhlaseného súpisu vykonaných prác (výkaz výmer) zástupcom objednávateľa. Čiastkové faktúry bude Zhotoviteľ vystavovať postupne až do hodnoty najviac 90,00% z celkovej ceny Diela uvedenej v tejto zmluve. Zostávajúcich minimálne 10,00% zmluvnej ceny Diela uvedenej v tejto zmluve bude vysporiadaných v záverečnej faktúre, ktorá musí byť označená ako “konečná faktúra”. Uznanie konečnej faktúry vylučuje dodatočné nároky Zhotoviteľa. Objednávateľ má právo odmietnuť a vrátiť Zhotoviteľovi čiastkovú faktúru, ktorej fakturovaná suma spolu s fakturovanými sumami predchádzajúcich čiastkových faktúr Zhotoviteľa podľa tejto zmluvy by presiahla fakturovanú hodnotu 90,00% zmluvnej ceny Diela uvedenej v tejto zmluve. Konečnú faktúru má Zhotoviteľ právo vystaviť až po protokolárnom odovzdaní a prevzatí Diela Objednávateľom, a to do 30 kalendárnych dní od protokolárneho odovzdania a prevzatia Diela
2. Objednávateľ uhradí faktúru zhotoviteľovi najneskôr do 60 dní od preukázaného doručenia faktúry objednávateľovi.
3. Objednávateľ neposkytne zhotoviteľovi žiadny preddavok.

**Článok VII.**

**Zábezpeka na riadne a včasné splnenie zmluvných záväzkov Zhotoviteľa**

1. Zhotoviteľ sa zaväzuje do siedmich kalendárnych dní od nadobudnutia účinnosti tejto zmluvy zložiť na účet Objednávateľa finančné prostriedky vo výške 10 % zo zmluvnej ceny Diela bez DPH alebo odovzdať Objednávateľovi bankovú záruku vo forme neodvolateľnej bankovej záruky alebo v inej forme odsúhlasenej Objednávateľom ako **Zábezpeku na riadne a včasné splnenie zmluvných záväzkov Zhotoviteľa** (ďalej aj ako „Zábezpeka“), ktorá bude slúžiť na zabezpečenie riadneho a včasného vykonávania Diela, ako aj riadneho a včasného splnenia ostatných zmluvných záväzkov Zhotoviteľa (napr. odstránenie reklamovanej vady Diela, úhrady zmluvnej pokuty a pod.).
2. Pokiaľ Zhotoviteľ Zábezpeku nepoukáže na účet Objednávateľa v stanovenej lehote a/alebo výške alebo nepredloží bankovú záruku v požadovanej forme, má Objednávateľ nárok na okamžité odstúpenie od tejto zmluvy. Zhotoviteľ je povinný v tomto prípade zaplatiť Objednávateľovi zmluvnú pokutu vo výške 5 % zo zmluvnej ceny Diela. Nárok Objednávateľa na náhradu škody vzniknutej odstúpením od tejto zmluvy z dôvodu uvedeného v tomto bode a prevyšujúcej zmluvnú pokutu nie je dotknutý.
3. Objednávateľ je oprávnený uspokojiť jednostranným zápočtom zo Zábezpeky zloženej na účet Objednávateľa ako aj zo Zábezpeky vo forme bankovej záruky akékoľvek svoje pohľadávky voči Zhotoviteľovi. V prípade, ak Zhotoviteľ v priebehu realizácie Diela alebo počas záručnej doby podstatným spôsobom poruší zmluvné povinnosti vyplývajúce mu z tejto zmluvy, Zábezpeka zložená na účet Objednávateľa alebo ako banková záruka v plnom rozsahu prepadá v prospech Objednávateľa, pričom Objednávateľovi nárok na náhradu škody od Zhotoviteľa nezaniká.
4. Objednávateľ sa zaväzuje vrátiť na účet Zhotoviteľa Zábezpeku, resp. jej zostatok alebo vrátiť vystavenú bankovú záruku najneskôr do 30 kalendárnych dní po uplynutí lehoty 60 kalendárnych dní odo dňa protokolárneho odovzdania a prevzatia Diela a po odstránení všetkých reklamovaných vád Diela oznámených v lehote 60 kalendárnych dní odo dňa protokolárneho odovzdania a prebratia Diela.

**Článok VII.**

**Realizácia Diela**

* + - 1. Zhotoviteľ sa zaväzuje vykonať predmet zmluvy vo vlastnom mene, na vlastné náklady a na vlastnú zodpovednosť, v rozsahu, kvalite a termínoch daných touto zmluvou, pri dodržaní kvalitatívnych, technických a technologických podmienok stanovených v tejto Zmluve, rešpektujúc všetky platné a účinné technické a právne predpisy, pričom pri vykonávaní Diela sa zaväzuje vynaložiť náležitú starostlivosť, dôkladnosť a kvalifikáciu, ktorá sa vyžaduje od príslušného kvalifikovaného a kompetentného Zhotoviteľa a zrealizované
      2. Dielo musí byť vyhotovené podľa projektovej dokumentácie, požiadavkami Objednávateľa, platnými  STN a EN, pri dodržaní BOZP a PO, súvisiacich noriem a predpisov, technologických postupov, všeobecne záväzných technických požiadaviek na stavbu, platných právnych, prevádzkových a bezpečnostných predpisov.
      3. Zhotoviteľ bude realizovať dielo s odbornou starostlivosťou tak, aby nebola narušená prevádzka okolitých nehnuteľností.
      4. Zhotoviteľ zabezpečí odstraňovanie odpadov vzniknutých v súvislosti s realizáciou diela.
      5. Zhotoviteľ znáša nebezpečenstvo škody na zhotovovanom Diele a materiáloch až do dňa riadneho odovzdania Diela Zhotoviteľom a jeho prevzatia Objednávateľom.
      6. Zhotoviteľ vyhlasuje, že k podpisu tejto zmluvy obdržal od Objednávateľa úplnú projektovú dokumentáciu.

**Článok IX.**

**Stavebný denník**

1. Zhotoviteľ je povinný viesť počas celej doby výstavby stavebný denník v zmysle paragrafu 46d Stavebného zákona 50/1976 Z.z. v aktuálnom znení v jazyku slovenskom, a to v jednom origináli a v dvoch kópiách.

**Článok X.**

**Zodpovednosť za škody**

* + 1. Pokiaľ vzniknú škody na stavenisku alebo na vykonaných prácach alebo ich častiach počas obdobia, v ktorom je zhotoviteľ povinný o ne sa starať, musí Zhotoviteľ na vlastné náklady odstrániť tieto škody.
    2. Zhotoviteľ zodpovedá za všetky škody na Diele, zariadeniach a pozemkoch, ako aj za škody vzniknuté tretím osobám a na veciach pri realizácii Diela, ktoré vykonáva Zhotoviteľ, bez ohľadu na to či tieto boli vykonávané jeho zamestnancami alebo ním poverenými tretími osobami. Zhotoviteľ sa zaväzuje, že akúkoľvek ním spôsobenú, alebo zapríčinenú škodu pri realizácii predmetu zmluvy odstráni tak, že uvedie poškodenú časť predmetu zmluvy do pôvodného stavu, alebo zaplatí náhradu škody v plnej výške, a to do 30 kalendárnych dní od vzniku škody, o čom predloží Objednávateľovi bez zbytočného odkladu písomný doklad. Náhradu škody spôsobenú Zhotoviteľom je Objednávateľ oprávnený si uplatniť zo Zábezpeky.

**Článok XI.**

**Odovzdanie a preberanie Diela**

1. Preberacie konanie sa uskutoční po ukončení jednotlivých stavebných objektov a/alebo prevádzkových súborov
2. Preberacie konanie zvoláva Zhotoviteľ.
3. Dátum a čas preberacieho konania musí Zhotoviteľ najmenej 7 kalendárnych dní vopred oznámiť Objednávateľovi.
4. O preberacom konaní spíšu zmluvné strany preberací protokol, ktorý podpíšu za zmluvné strany poverený zástupcovia zmluvných strán.

**Článok XII.**

**Záruky za Dielo**

1. Zhotoviteľ zodpovedá za to, že Dielo je vykonané podľa dohodnutých podmienok tejto zmluvy, že má v dobe prevzatia zmluvne dohodnuté vlastnosti, že spĺňa projektované technické parametre, že zodpovedá technickým normám a predpisom SR a EÚ, že nemá vady, ktoré by rušili alebo znižovali hodnotu alebo schopnosť jeho používania k  zmluve predpokladaným účelom, a zároveň zodpovedá za kvalitu Diela po dobu plynutia záručnej doby.
2. Zhotoviteľ zaručuje, že tieto vlastnosti bude mať Dielo minimálne po dobu záručnej doby v trvaní **60 kalendárnych mesiacov** odo dňa protokolár. odovzdania a prevzatia Diela.
3. Pre časti Diela, na ktorých boli zistené drobné vady pri odovzdávaní a preberaní Diela, resp. časti Diela, začína záručná doba plynúť dňom ich odstránenia napriek tomu, že sa považujú za prebraté dňom podpisu Preberacieho protokolu (§ 324 ods. 3 Obchodného zákonníka - záväzok Zhotoviteľa je splnený riadne až dňom odstránenia všetkých vád uvedených v Preberacom protokole).

**Článok XIII.**

**Zodpovednosť za vady**

1. Zmluvné strany sa dohodli, že počas záručnej doby má Objednávateľ právo požadovať a Zhotoviteľ má povinnosť odstrániť reklamované vady Diela. Vady spôsobené z dôvodov na strane Zhotoviteľa, Zhotoviteľ je povinný odstrániť bezplatne.

2. Plynutie záručnej doby na časti Diela, pri ktorých sa odstraňujú reklamované vady, sa prerušuje a opätovne začína plynúť až dňom nasledujúcim po dni písomného potvrdenia odstránenia vady Objednávateľom. V prípade vád Diela, pri ktorých oprava je možná len výmenou časti Diela alebo jeho nahradením, začína záručná doba plynúť odznova dňom nasledujúcim po dni odstránenia takto opravených vád a ich písomným prevzatím Objednávateľom.

3. V prípade tých častí Diela, pri ktorých je výrobcom alebo ich dodávateľom predpísaný osobitný servis resp. revízie, je Zhotoviteľ povinný predložiť Objednávateľovi písomnú informáciu o povinnosti vykonávania povinných revízii a/alebo záručného servisu počas plynutia záručnej doby.

4. Zhotoviteľ je povinný v prípade vzniku akýchkoľvek vád, ktoré sa objavia v rámci dohodnutej záručnej doby;

a) v prípade, že ide o odstránenie vady zodpovedajúcej havarijnému stavu, ktorýmje najmä stav, keď hrozí alebo dochádza k vzniku škôd na majetku Objednávateľa, alebo keď vada bráni riadnemu a nerušenému užívaniu Diela, alebo keď je ohrozený výkon činností Objednávateľa (resp. prevádzkovateľa Diela), začať s odstraňovaním takej vady okamžite po doručení oznámenia Objednávateľa o zistení takej vady a vady odstrániť do 48 hodín od ich oznámenia, pričom oznámenie v takom prípade sa doručuje elektronickou poštou.

b) v prípade, že ide o vadu spôsobujúcu prevádzkový výpadok odlišný od havarijného stavu, začať s odstraňovaním takej vady do 12 hodín po doručení oznámenia Objednávateľa o zistení takej vady a vady odstrániť do troch kalendárnych dní od ich oznámenia, pričom oznámenie v takom prípade sa doručuje elektronickou poštou.

c) v prípade, že ide o inú vadu (t.j. vadu odlišnú od vád uvedených pod písm. a) a b) tohto bodu, začať s odstraňovaním takej vady do 3 kalendárnych dní po doručení písomného oznámenia Objednávateľa o zistení takej vady a vady odstrániť do 7 kalendárnych dní od ich oznámenia, pričom oznámenie v takom prípade sa doručuje písomne.

5. Vady, ktoré objednávateľ zisti pri preberaní Diela, sa reklamujú ich uvedením v Preberacom protokole s uvedením termínu ich odstránenia.

6. Objednávateľ je povinný reklamovať vady Diela alebo jeho častí či súčastí bez zbytočného odkladu, najneskôr do 15 kalendárnych dní od ich zistenia.

7. Zhotoviteľ je povinný reklamované vady riadne a včas bezplatne odstrániť tak, aby Objednávateľovi nevznikali škody.

8. Objednávateľ je povinný umožniť Zhotoviteľovi prístup k Dielu za účelom odstránenia vád. Po odstránení vady zmluvné strany spíšu záznam jej odstránení.

9. V prípade, že Zhotoviteľ neodstráni vadu oznámenú resp. reklamovanú Objednávateľom, je Objednávateľ oprávnený na náklady Zhotoviteľa zabezpečiť odstránenie takej vady sám alebo prostredníctvom tretích osôb, pričom nie je viazaný jednotkovými cenami uvedenými v tejto zmluve. Objednávateľove právo udelenia zmluvnej pokuty za nezačatie odstraňovania vád Diela a/alebo za neodstránenie vád Zhotoviteľom tým nie je dotknuté.

10. Ak sa na Diele zistia neodstrániteľné vady, má objednávateľ nárok na primeranú zľavu z ceny Diela určenú podľa rozpočtu a tiež nárok požadovať od Zhotoviteľa náhradu nákladov vzniknutých Objednávateľovi v súvislosti s prejavením sa takej vady.

11. Zmluvné strany sa dohodli, že Objednávateľ je oprávnený jednostranne (aj bez osobitného súhlasu Zhotoviteľa) postúpiť svoje práva vyplývajúce zo záruk poskytnutých Zhotoviteľom na Dielo na akúkoľvek tretiu osobu, resp. viaceré tretie osoby.

**Článok XIV.**

**Zmluvné pokuty a sankcie**

1. V prípade, že Zhotoviteľ odovzdá riadne dokončené Dielo po uplynutí lehoty realizácie uvedenej v článku III. tejto zmluvy, je povinný zaplatiť Objednávateľovi zmluvnú pokutu vo výške 0,05 % za každý aj začatý kalendárny deň omeškania Zhotoviteľa s riadnym odovzdaním Diela Objednávateľovi.
2. V prípade, že Zhotoviteľ nezačne s odstraňovaním reklamovanej vady v termíne v zmysle článku XII. tejto zmluvy, je Zhotoviteľ povinný zaplatiť Objednávateľovi zmluvnú pokutu vo výške 100 EUR za každý aj deň omeškania Zhotoviteľa so začatím s odstraňovaním reklamovanej vady Diela, a to za každú vadu samostatne, až do dňa, kedy Zhotoviteľ začne odstraňovať reklamovanú vadu Diela.
3. Právo Objednávateľa na náhradu škody zaplatením zmluvnej pokuty nezaniká a to vo výške, ktorá presahuje výšku zmluvnej pokuty. Povinnosť Zhotoviteľa zaplatením zmluvnej pokuty alebo náhrady škody nezaniká. Zhotoviteľ je povinný zaplatiť zmluvnú pokutu a/alebo náhradu škody v plnej výške v lehote uvedenej v písomnej výzve Objednávateľa. Ak lehota nebude určená, tak je povinný v plnej výške nahradiť škodu a/alebo zaplatiť zmluvnú pokutu do 15 kalendárnych dní odo dňa doručenia výzvy Objednávateľa.
4. Ak Objednávateľ neuhradí faktúru v lehote splatnosti, Zhotoviteľ je oprávnený požadovať úrok z omeškania vo výške 0,05 % z dlžnej sumy za každý aj začatý deň omeškania s úhradou faktúry.

**Článok XV.**

**Odstúpenie od zmluvy**

1. Od zmluvy možno odstúpiť v prípadoch, ktoré stanovuje táto zmluva a § 344 a nasledujúce Obchodného zákonníka. V prípade odstúpenia zo strany Objednávateľa alebo Zhotoviteľa, Zhotoviteľovi prináleží náhrada iba za skutočne vykonané práce odsúhlasené Objednávateľom do dňa odstúpenia od zmluvy.
2. Odstúpenie od zmluvy musí byť druhej zmluvnej strane oznámené písomne.

**Článok XVI.**

**Riešenie sporov**

1. V prípade sporných vecí, ktoré nebude možné riešiť dohodou zmluvných strán, požiada jedna zo zmluvných strán o rozhodnutie súd.
2. Zmluvný vzťah sa bude riadiť právnym poriadkom Slovenskej republiky. Spory bude rozhodovať príslušný súd Slovenskej republiky, a to v jazyku slovenskom.

**Článok XVII.**

**Záverečné ustanovenia**

1. Táto zmluva a všetky jej prípadné dodatky sa riadia zákonmi Slovenskej republiky. Všetky dokumenty týkajúce sa tejto zmluvy budú vyhotovené v slovenskom jazyku. Vzťahy neupravené v tejto zmluve sa spravujú ustanoveniami Obchodného zákonníka č. 513/1991 Zb., v znení neskorších predpisov a ostatných príslušných právnych predpisov Slovenskej republiky.
2. Zmluvné strany nesmú postúpiť na tretiu osobu pohľadávky vzniknuté podľa tejto Zmluvy alebo s ňou súvisiacich bez súhlasu druhej zmluvnej strany.
3. Obidve zmluvné strany sa zaväzujú ohlásiť všetky zmeny údajov dôležitých pre bezproblémové plnenie zmluvy, druhej zmluvnej strane
4. Zmluvné strany sa dohodli, že písomná komunikácia podľa tejto zmluvy alebo v súvislosti s touto zmluvou sa bude doručovať doporučene poštou, kuriérom alebo osobne. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty ,,adresát neznámy“ alebo ,,adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi.
5. Zmluva je vyhotovená v 5 rovnopisoch, pričom Zhotoviteľ obdrží 2 rovnopisy a Objednávateľ 3 rovnopisy zmluvy.
6. Zmluvu je možné meniť len písomnými dodatkami podpísanými oboma zmluvnými stranami.
7. Táto zmluva je uzavretá jej podpisom oboma zmluvnými stranami a nadobúda účinnosť dňom nasledujúcim po doručení oznámenia objednávateľa zhotoviteľovi o schválení postupu obstarávania predmetu zmluvy poskytovateľom s ktorým má objednávateľ uzavretú platnú a účinnú zmluvu o nenávratnom finančnom príspevku.
8. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči zhotoviteľovi kontrolu/audit obchodných dokumentov a vecnú kontrolu v súvislosti s realizáciou predmetu zmluvy a zhotoviteľ je povinný poskytnúť súčinnosť v plnej miere.
9. Zmluvné strany týmto vyhlasujú, že táto Zmluva zodpovedá ich slobodnej vôli, uzatvárajú ju dobrovoľne a na znak súhlasu s jej obsahom ju podpisujú.
10. Prílohy zmluvy o dielo:

1. Projektová dokumentácia,

2. Rozpočet zmluvy v tlačenej verzii,

3 Rozpočet zmluvy v elektronickej verzii (formát MS Excel),

V Turčianskych Tepliciach, dňa: V ......................., dňa:

**Objednávateľ: Zhotoviteľ:**

–––––––––––––––––––––––– ––––––––––––––––––––––––

Ing. Pavel Petránek, PhD.

konateľ

**Príloha č. 2.**

**Rozpočet zmluvy v tlačenej verzií**

**Uchádzač je povinný vložiť vytlačený rozpočet predmetu zmluvy (ocenený výkaz výmer)**

V Turčianskych Tepliciach, dňa: V ......................., dňa:

**Objednávateľ: Zhotoviteľ:**

–––––––––––––––––––––––– ––––––––––––––––––––––––

Ing. Pavel Petránek, PhD.

konateľ

**Príloha č. 3.**

**Rozpočet zmluvy v elektronickom vyhotovení (vo formáte MS Excel)**

**Uchádzač je povinný priložiť Rozpočet predmetu zmluvy v elektronickej verzii v MS Excel**

V Turčianskych Tepliciach, dňa: V ......................., dňa:

**Objednávateľ: Zhotoviteľ:**

–––––––––––––––––––––––– ––––––––––––––––––––––––

Ing. Pavel Petránek, PhD.

konateľ